**ROMÂNIA**

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**R A P O R T D E S P E C I A L I T A T E**

1. **la proiectul de hotărâre**
2. pentru aprobarea indicatorilor tehnico-economici actualizați pentru obiectivele componentei A
3. din cadrul proiectului "ÎMBUNTĂŢIREA SERVICIILOR SOCIALE, RECREATIVE ŞI A SPAŢIILOR PUBLICE URBANE ÎN MUNICIPIUL CÂMPULUNG MOLDOVENESC”
4. finanțat prin Programul operațional regional 2014-2020 – Axa prioritară 13 – Sprijinirea regenerării orașelor mici și mijlocii, Prioritatea de investiții 9b – promovarea incluziunii sociale, combaterea sărăciei și a oricărei forme de discriminare, obiectiv specific 13.1 – Îmbunătățirea calității vieții populației în orașele mici și mijlocii din România, COD SMIS 125615

**INIŢIATOR PROIECT DE HOTÃRÂRE:** Primar, Negură Mihăiţă

Direcția tehnică și urbanism din cadrul Primăriei municipiului Câmpulung Moldovenesc, la proiectul de hotărâre, precizăm următoarele:

Municipiul Câmpulung Moldovenesc este beneficiarul proiectului *IMBUNTATIREA SERVICIILOR SOCIALE, RECREATIVE SI A SPATIILOR PUBLICE URBANE ÎN MUNICIPIUL CÂMPULUNG MOLDOVENESC* COD SMIS 2014+: 125615, finanțat prin Programul Operaţional Regional 2014-2020, Axa prioritară 13 - *Sprijinirea regenerării orașelor mici și mijlocii,* Prioritatea de investiții 9b - *Promovarea incluziunii sociale, combaterea sărăciei și a oricărei forme de discriminare,* Obiectiv specific 13.1 – *Îmbunătăţirea calităţii vieţii populaţiei*

Proiectul a fost depus la data de **30.08.2018**, cu următoarele obiective:

*Component A*

"CONSTRUIRE LOCUINȚE SOCIALE ÎN STRADA BUNEȘTI, CÂMPULUNG MOLDOVENESC” – lot 1 (P+2E, 12 apartamente cu cate 2 camere)

* "CONSTRUIRE LOCUINȚE SOCIALE ÎN STRADA BUNEȘTI, CÂMPULUNG MOLDOVENESC” – lot 2” (P+1+M, 15 apartamente de 2 și 3 camere)
* "CONSTRUIRE LOCUINȚE SOCIALE NOI IN STRADA PICTOR OCTAV BĂNCILĂ, CÂMPULUNG MOLDOVENESC” (P+1+M, 15 apartamente de 2 și 3 camere)
* ”INFIINTARE CENTRU CULTURAL ȘI RECREATIV PENTRU TINERET IN STRADA LIBERTĂȚII nr. 25 CÂMPULUNG MOLDOVENESC”
* **”REABILITARE SI MODERNIZARE VILĂ RUNC ȘI CONSTRUIRE ANEXĂ ÎN VEDEREA DESFĂȘURĂRII DE ACTIVITĂȚI CULTURAL-RECREATIVE”**

*Componenta B*

* Reabilitare Infrastructura rutiera si trotuare pietonale în Municipiul Câmpulung Moldovenesc” (str. Bradului, str. Pinului, str. Martisorului, str. Al. Bogza, str. Ion Stefureac, str. N. Labis, str. Gh. Popovici, str. Bogdan Voda, str. Gh. Doja, str. Razboieni, str. Dragos Voda, str. Libertatii, str. Petru Rares, str. Runcului, str. Al. Donici, str. Liceului, str. Caprioarei și str. Constantin Gramada, precum și trotuarele din str. Fraternitatii, M. Eminescu, G. Cosbuc, Viitorului, Garii, Decebal, D. Dima și Marasti (varianta de trafic greu din localitate)

Contractul de finanţare nr. 7168 a fost semnat la data de 27.10.2021.

Valoarea totală a contractului de finanțare este de **23.540.524,84 lei,** iar AM/OI acordă o finanţare nerambursabilă în sumă maximă de **22. 792.016,17 lei**, echivalentă cu **98.00%**

Derularea proiectului este întârziată, motivat de obligativitatea parcurgerii etapele prevazute de programul POR, de durata procedurilor de achizitie necesar a fi realizate, de faptul ca la licitatiile organizate nu au fost depuse oferte, ș.a.

La acest moment au fost realizate proiectele tehnice pentru ambele componente ale proiectului (atât clădiri cât și drumuri), a fost semnt contractual de lucrări pentru drumuri, urmând a relua procedurile de licitație pentru clădiri.

Prin contractul de finanțare 7168/14.10.2021 încheiat cu MDLPA, suma asigurată de la bugetul de stat pentru componenta A (clădirile) este de 16.595.467,67 lei inclusiv T.V.A., în condițiile în care valoarea investiției era de 16.783.407,94 lei inclusiv T.V.A., conform studiilor și documentațiilor elaborate la nivelul anului 2018 (data depunerii proiectului la finanțator).

Valoarea actualizată a obiectului de investiții (în urma realizării documentației faza DTAC, PTh, DDE, CS) este de 23.072.436,68 lei inclusiv TVA din care C+M în valoare de 19.847.995,55 lei inclusiv TVA.

Actualizarea indicatorilor se face prin hotărâre a consiliului.

Valoarea finală a obiectivului va rezulta în urma procedurilor de achiziție a lucrărilor și dotărilor.

Având în vedere toate cele menționate mai sus, pentru realizarea obiectivului de investiții este necesară asigurarea de la bugetul local a sumei de 6.476.969,01 lei inclusiv T.V.A..

În aplicarea legislației specifice, valoarea contractelor de finanțare poate fi suplimentată. Vom face toate demersurile necesare în acest sens, dar la acest moment, pentru derularea procedurilor de achiziție, este necesară asigurarea finanțării de la bugetul local.

Argumentele aduse de inițiator sunt reale și pertinente.

Având în vedere cele de mai sus, proiectul de hotărâre este oportun, legal și necesar.

|  |  |
| --- | --- |
| **DIRECŢIA TEHNICĂ ŞI URBANISM,**  **Director executiv adjunct,**  Istrate Luminiţa | **Serviciul investiții, tehnic, administrativ,**  **Șef serviciu**  Erhan Andrei |